|  |  |
| --- | --- |
| Stema noua | **ROMÂNIA****JUDEŢUL CLUJ****MUNICIPIUL DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |

**Nr.**

**RAPORT DE SPECIALITATE**

În urma întocmirii documentațiilor tehnice de identificare a imobilelor care fac obiectul unor proiecte cu finanțare europeană, s-a constatat că datele de identificare din documentația cadastrală întocmită, nu corespund cu cele înscrise în Anexa nr.3 la Hotărârea de Guvern nr.969/2002 privind atestarea domeniului public al judeţului Cluj precum şi al municipiului, oraşelor şi comunelor din judeţul Cluj, cu modificările şi completările ulterioare, impunându-se actualizarea acestora.

Pozițiile cu nr. crt.:69, 88, 89, 106, 109, 143, 144, 148, 158, 159, 170, 182, 183, 195, 220, 221, 227, 248, 267, 271, 279, 284, 429, 537,561, 578, 579, 580, 581, 582, 591, 592, 593 respectiv Str. Aleea Prieteniei, Str. D-lul Perlelor, Str. D-lul Viilor ,Str. Mesteacănului, Str. Micșunelelor, Str. Mixandrelor, Str. Zmeurei, Str. Cireșului, Str. Stejarului, Str. Fagului, Str. Trandafirilor, Str. Vasile Alecsandri, Aleea Petuniei, Str. Miron Costin, Str. Mărășești, Str. Mărăști, Str. Pandurilor, Aleea Primăverii, Str. Huhurez, Str. Pepineriei, P-ta 22 Decembrie, Str. Orizont, Clădire sediu Administrativ, se modifica in urma măsurătorilor in teren si a corelării lor cu datele din cartea funciara.

Pozitiile cu nr. crt.537-Str. Măceșului si 561-Ulița Șomcutul Mic nr.9, au fost introduse in domeniul public al Municipiului Dej prin H.C.L.62/2017, fără sa existe la acea data carte funciara.

De asemenea pozițiile nr.578-Str. Lucian Blaga, 579-Str.Octavian Goga, 580-Str.Ion Agarbiceanu, 581-Str.Marin Preda, 582- Str. Tudor Arghezi, 591-Str. Dragoș Voda, 592-Str. Traian Vuia si 593-Str. Prof. Leon Birnbaum au fost introduse in domeniul public al Municipiului Dej prin H.C.L.50/2018, fără sa existe la acea data carte funciara. In Anexa 1 la prezenta hotărâre a fost completat numărul cărții funciare.

Au fost introduse doua poziții noi cu nr.crt. 599-600, care reprezintă terenul aferent Clădirii Administrative(sediu Primărie) si Aleea Raoul Sorban, conform Anexei 2.

Având în vedere că legislația în vigoare impune, pentru bunurile proprietate publică, ca datele cuprinse în extrasele de carte funciară să coincidă cu datele cuprinse în actul normativ, respectiv hotărârea de guvern care atestă faptul că bunurile respective aparțin domeniului public, este necesară modificarea şi completarea inventarului bunurilor care aparțin domeniului public al Municipiului Dej, aprobat prin Hotărârea Consiliului Local al orașului Dej nr.64/2001, cu modificările și completările ulterioare, conform datelor cuprinse în extrasele de carte funciară eliberate de către Oficiul de Cadastru şi Publicitate Imobiliară Cluj, Biroul de Cadastru şi Publicitate Imobiliară Dej.

COMPARTIMENT PATRIMONIU

Ec. Lazar Mihaela